title: https://risaleoku.com/oku/osisarat/6
article: أگر برنجى حربِ عمومى گبى مانعلر اولماسه ايدى، تفسيرڭ شو برنجى جلدى، إعجاز وجوهندن اولان إعجازِ نظمىيى بيان ايتديگى گبى، ديگر جزءلر و مكتوبلر ده متفرّق حقائقِ تفسيريهيى ايچنه آلسه ايدى، قرآنِ معجز البيانه گوزل بر تفسيرِ جامع اولوردى. بلكه إن شاء اللّٰه، شو جزءِ تفسير و آلتمش آلتى عدد، بلكه يوز اوتوز عدد "سوزلر" و "مكتوبات" رسالهلريله برابر مأخذ اولورسه، ايلريده بختيار بر هيئت اويله بر تفسيرِ قرآنى يازسين، إن شاء اللّٰه...
  سعيد النورسى
  حاشيه:
  بو خارقه تفسيرده، منافقلر حقّنده اولان اون ايكى آيت ايله معنّد كافرلر ايچون اولان ايكى آيتڭ ايضاحات و تفصيلاتنڭ ايچنده چوق مناسباتِ بلاغتى چوقلر آڭلاميهجق و إستفاده ايتميهجك أهمّيتسز نكتهلرينڭ ذكر ايديلمهسنڭ سرّى و ديگر آيتلردهكى تحقيقه و ايضاحه مخالف اولارق ماهيتِ كفريهنڭ تفصيلاتنه و أهلِ نفاقڭ تمسّك ايتدكلرى شبههلرينه پك آز تماس ايديلمهسنڭ حكمتى و يالڭز ألفاظِ قرآنيهنڭ اينجه إشارات و دلالتلرينڭ أهمّيتله بيان ايديلمهسنڭ سببى اوچ نكتهدر:
  برنجى نكته:
  بدايتِ ظهورِ إسلاميتده معنّد و كتابسز كافرلرڭ و نفاقه گيرن أسكى دينلرڭ منافقلرى گبى، عينًا بو زمانِ آخرده بر نظيرهسى چيقهجغنى، درسِ قرآنيدن گلن بر سنوحات ايله أسكى سعيد حسّ ايتمش. منافقلر حقّندهكى آيتلرى ايضاح ايله أڭ اينجه نكتهلرى بيان ايتمش، فقط مطالعهجيلرڭ ذهننى بولانديرمامق ايچون ماهيتِ مسلكلرينى و إستناد نقطهلرينى مجمل بيراقمش، ايضاح ايتمهمش. ذاتًا رسالهِٔ نورڭ مسلگى اودر كه· ذهنلرده بر ايز بيراقمهمق ايچون، سائر علمايه مخالف اولارق، معارضلرڭ شبههلرينى ذكر ايتمهدن اويله بر جواب ويرر كه، داها وهم و وسوسهيه ير قالماز. أسكى سعيد بو تفسيرده، رسالهِٔ نور گبى، ذهنلرى بولانديرمامق ايچون يالڭز بلاغت نقطهسنده لفظڭ دلالتنه و إشاراتنه أهمّيت ويرمش.
  سعيد النورسى
  حاشيه:
  بو خارقه تفسيرده، منافقلر حقّنده اولان اون ايكى آيت ايله معنّد كافرلر ايچون اولان ايكى آيتڭ ايضاحات و تفصيلاتنڭ ايچنده چوق مناسباتِ بلاغتى چوقلر آڭلاميهجق و إستفاده ايتميهجك أهمّيتسز نكتهلرينڭ ذكر ايديلمهسنڭ سرّى و ديگر آيتلردهكى تحقيقه و ايضاحه مخالف اولارق ماهيتِ كفريهنڭ تفصيلاتنه و أهلِ نفاقڭ تمسّك ايتدكلرى شبههلرينه پك آز تماس ايديلمهسنڭ حكمتى و يالڭز ألفاظِ قرآنيهنڭ اينجه إشارات و دلالتلرينڭ أهمّيتله بيان ايديلمهسنڭ سببى اوچ نكتهدر:
  برنجى نكته:
  بدايتِ ظهورِ إسلاميتده معنّد و كتابسز كافرلرڭ و نفاقه گيرن أسكى دينلرڭ منافقلرى گبى، عينًا بو زمانِ آخرده بر نظيرهسى چيقهجغنى، درسِ قرآنيدن گلن بر سنوحات ايله أسكى سعيد حسّ ايتمش. منافقلر حقّندهكى آيتلرى ايضاح ايله أڭ اينجه نكتهلرى بيان ايتمش، فقط مطالعهجيلرڭ ذهننى بولانديرمامق ايچون ماهيتِ مسلكلرينى و إستناد نقطهلرينى مجمل بيراقمش، ايضاح ايتمهمش. ذاتًا رسالهِٔ نورڭ مسلگى اودر كه· ذهنلرده بر ايز بيراقمهمق ايچون، سائر علمايه مخالف اولارق، معارضلرڭ شبههلرينى ذكر ايتمهدن اويله بر جواب ويرر كه، داها وهم و وسوسهيه ير قالماز. أسكى سعيد بو تفسيرده، رسالهِٔ نور گبى، ذهنلرى بولانديرمامق ايچون يالڭز بلاغت نقطهسنده لفظڭ دلالتنه و إشاراتنه أهمّيت ويرمش.
  Yükleniyor...